cyanic-selkie/wikianc huggingface dataset:
Chamberwale vum 7. Juni 2009
Norden
D'CSV gëtt weider am Norde gestäerkt, gewënnt 2,3 % a kënnt op 39,6 %. Si gewënnt an alle Gemengen ausser Wolz, wou se nach 2004 déi meescht Stëmmen hat.
D'DP verléiert 2 % kënnt lo op 18,2 %. Anescht wéi 2004, wou d'DP sech an 2 Gemengen duerchgesat huet, gewënnt se 2009 a kenger Gemeng.
D'LSAP kann 1,6 % bäileeën a kënnt op 17,4 %. Si kritt, wéi 1999, erëm zu Wolz déi meescht Stëmmen.
D'ADR verléiert konstant zanter 1999 a fält mat 10,3 % (-4,4 %) hanner déi Gréng. Am Norden huet d'ADR hiert stäerkst Resultat.
Déi Lénk kommen op 2 % (+0,7 %) an d'KPL kritt 1 %. D'Biergerlëscht kënnt op 0,8 %.
Bei de Sëtz bleift alles beim Alen. D'CSV huet der 4, d'DP der 2 an d'LSAP, déi Gréng an d'ADR 1.
Zentrum
D'DP verléiert erëm am Zentrum a kënnt op 19,4 % (-1,9 %). 1999 hat se nach iwwer 30 % a war déi stäerkste Partei. Deemools hat se sech an 8 Gemengen duerchgesat (dorënner an der Stad), zanter 2004 ass hinnen dat net méi gelongen. D'DP huet am Zentrum awer nach ëmmer hiert bescht Resultat.
D'LSAP verléiert 1 % a kënnt op 17,8 %. Domat ass d'LSAP zimmlech konstant zanter 1999. Nodeem d'LSAP sech 1999 a 4 Gemenge behaapte konnt, huet si et fir d'zweet net gepackt, déi meescht Stëmmen an enger Gemeng ze kréien.
Déi Gréng verléiere liicht a kommen op 13,2 % (-0,4 %).
D'ADR verléiert 1,6 % a kënnt nach op 6,3 %.
D'CSV kritt 9 Sëtz (+1), d'DP der 4 (-1), d'LSAP bleift bei 4 Sëtz, déi Gréng hunn der 3 an d'ADR 1.
Süden
Am gréisste Walbezierk huet d'CSV 35,6 % an domat exakt dat selwecht Resultat wéi 5 Joer virdrun. Si ka sech an 22 vu 25 Gemengen duerchsetzen.
D'LSAP verléiert zwar ganzer 4 % a kënnt nach op 28,2 %, de Süde bleift awer bei Wäitem hire stäerkste Bezierk. Si ka sech an 3 Gemengen, Rëmeleng, Käl an Diddeleng, behaapten. 2004 war se nach a 6 Gemenge stäerkste Partei.
Och déi Gréng hu genee dat selwecht Resultat wéi 2004 a kommen op 10,2 %.
Lycée technique d'Ettelbruck
De Lycée technique d'Ettelbruck, gekierzt LTEtt, ass eng ëffentlech Secondaires- an Héichschoul zu Ettelbréck, déi hier Schüler virun allem op technesch Beruffer spezialiséiert.
Rolleng (Péiteng)
Rolleng ass eng Uertschaft an der Gemeng Péiteng a läit um Fouss vum Tëtelbierg.
Chamberwale vum 7. Juni 2009
Süden
D'DP gewënnt 0,6 % a kënnt, nodeem se 2004 ënner 10 % gerëtscht war, lo erëm op 10,1 %.
Lycée technique d'Ettelbruck
Historique
Op Basis vum Gesetz vum 16. August 1965 iwwer d'Schafe vum « Enseignement moyen », gouf duerch e groussherzoglecht Reglement vum 18. Juni 1969 de Collège d'enseignement moyen, och Mëttelschoul genannt, zu Ettelbréck geschaaft.
D'Beruffsausbildung vun Ettelbréck ass mam Reglement grand-ducal vum 15. Juli 1969, bei d'Ettelbrécker Mëttelschoul geprafft ginn an d'Schoul krut dunn den Numm « Collège d'enseignement moyen et professionnel d'Ettelbruck ».
De Bau vum Schoulgebai an der Avenue Salentiny war am Oktober 1969 fäerdeg.
1979 koum en neit Gesetz iwwer d'Organisatioun vun der Beruffsausbildung an den technesche Secondairesschoulen an doduerch gouf d'Mëttelschoul (Enseignement moyen) ofgeschaaft. Duerch d'groussherzoglecht Reglement vum 9. Oktober 1979 kritt d'Schoule den neien Numm « Lycée technique d'Ettelbruck ».
Am Joer 2021/22 hat de Lycée ongeféier 1.500 Schüler, 220 Enseignanten a 50 Leit am administrative Beräich.
Formatiounen
Den LTEtt bitt Unterrecht am Secondaire Classique, General an am Professionnel un an zanter 2015 och e BTS. Eng Sektioun „Ëmweltwëssenschaften“ gouf 2018 agefouert. Et ass eng Spezialiséierung fir 2e an 1re-Klassen.
D'Formatiounen am LTEtt begräifen:
Classique
Zyklus vun dräi Joer an den ënneschte Klassen (7e bis 5e).
Chamberwale vum 7. Juni 2009
Süden
Déi Lénk gewannen 1,8 % a komme lo op 4,1 %. Am Süden hunn déi Lénk domat dat bescht Resultat.
Lycée technique d'Ettelbruck
General
Kompletten Zyklus vu 7e bis 1re mat enger exklusiver Offer, dem COPRAL.
Chamberwale vum 7. Juni 2009
Süden
D'KPL huet 2,2 % (+0,5 %), d'Biergerlëscht kritt 1,7 %. Domat hu béid Parteien hiert bescht Resultat am Süden.
Rolleng (Péiteng)
Duerch d'Uertschaft leeft d'Maragole an d'Millebaach déi d'Fëschweiere fiddert a fréier d'Millerad vun der Grondmillen ugedriwwen huet.
Lycée technique d'Ettelbruck
COPRAL
An Zesummenaarbecht mat der Lëtzebuerger Arméi, gëtt et zanter 2016 e Virbereedungscours op d'Selektiounsepreuvë fir de Fräiwëllegendéngscht. De COPRAL (Cours de préparation à l' armée luxembourgeoise) soll deemno d'Zuel vun de potentielle Kandidate fir d'Basisinstruktioun (Instruction de base (IB)) erhéijen an dat mat Sproochen-, Arithmetiks- a Civics-Coursen iwwer 2-3 Trimester vu jeeweils 12 Wochen. D'Schüler gi véier Deeg pro Woch an den LTEtt, an een Dag pro Woch an de Centre militaire um Härebierg fir ënnert anerem sportlech Aktivitéiten.
Chamberwale vum 7. Juni 2009
Süden
D'CSV bleift bei 9 Sëtz, d'LSAP verléiert een an huet der nach 7, d'DP, déi Gréng, an d'ADR hunn alleguer 2 Sëtz an déi Lénk gewanne fir d'éischt zanter 1999 erëm e Sëtz am Süden.
Eech zu Koler
Déi bemierkenswäert Eech zu Koler ass eng Summereech (Quercus robur; chêne pédonculé; Stieleiche) déi am Ierwebësch am Oste vun der Uertschaft steet.
Lycée technique d'Ettelbruck
Professionnel
An der Beruffsausbildung kann een am LTEtt en Ofschloss mat engem Certificat de capacité professionnelle (CCP), Diplôme d'aptitude professionnelle (DAP) oder Diplôme de technicien (DT) maachen.
Canton de Laxou
De Canton de Laxou ass eng franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.
Den Haaptuert ass Laxou.
Grand Canyon
De Grand Canyon ass eng Schlucht an en Nationalpark um Colorado-Plateau, am Bundesstaat Arizona (USA).
En zitt sech iwwer 446 km duerch den Norde vun Arizona, en ass bis zu 1.830 m déif an 29 km breet.
Eech zu Koler
D'Eech ass bemierkenswäert wéinst hirem aussergewéinleche Stamm, dee sech an enger Héicht vun 1,50 m a véier Niewestämm opdeelt, déi bis 35 m eropgewuess sinn. D'Kroun vum Bam ass wéineg an d'Breet entwéckelt, wat drop zeréckzeféieren ass, datt d'Eech an engem dichte Bestand gewuess ass.
Rolleng (Péiteng)
Geschicht
Den 9. August 2019 ass en Tornado duerch Rolleng gezunn, dee vill Schued ugeriicht huet.
Eech zu Koler
Dës Eech, där hiren Alter op ronn 300 Joer geschat gëtt, gouf 1981 fir d'éischt als bemierkenswäerte Bam gefouert.
Lycée technique d'Ettelbruck
BTS
BTS an der Gestion d'entreprise et développement durable.
Eech zu Koler
Den Ëmfank vum Stamm, op Broschthéicht gemooss, huet follgendermoossen zougeholl:
Domat ass dëse Bam déi 7. déckst Eech zu Lëtzebuerg.
Lycée technique d'Ettelbruck
CDays
Bis 2012 huet den Département informatique d'CDays am LTEtt organiséiert wou d'Schüler technesch Beruffer an Errongenschafte entdecken a se live probéieren konnten.
Bréck vun der A13 zu Schëffleng
D'Bréck vun der A13 zu Schëffleng ass eng Autobunnsbréck vun der lëtzebuergescher Autobunn A13 tëscht Schëffleng an Näerzeng. Bei der Bauverwaltung huet se d'Bezeechnung Ouvrage d'Art N° 43
Lycée technique d'Ettelbruck
Windmobile
Windmobile ass e Projet fir de Schüler a de Kanner d'Wandkraaft méi no ze bréngen. No Iddien vun 2005, gouf de Projet 2008 realiséiert. Virun allem Schüler aus Elektriker– an Elektrotechnikklassen hunn an hirer Fräizäit un dësem Projet geschafft an ënnert anerem e mobilt Wandrad opgeriicht.
Bréck vun der A13 zu Schëffleng
Et ass eng Boubréck (Bowstring) mat dem Bou iwwer der Fuerbunn a si gouf 1994 a Betrib geholl.
Chamberwale vum 7. Juni 2009
LSAP
Nogeréckelt:
Bréck vun der A13 zu Schëffleng
D'Bëtongsaarbechte goufe vun der Tralux ausgefouert.
D'Bréck huet eng Totallängt vun 171,9 Meter an d'Feldwäite sinn 29.2 m - 113.5 m - 29.2 m D'Bréck geet iwwer den CR168 an d'Eisebunnslinn 6 vum CFL.
Eech zu Koler
Wou de Bam steet
De Bam fënnt ee wann een zu Koler d'Strooss op Garnech erop fiert. Nom Ausgank vu Koler hëlt een, ongeféier op hallwer Héicht vum Hank, deen drëtte goudronéierte Feldwee op der lénkser Säit. Do wou de Macadam ophält geet et zu Fouss weider, laanscht de Bëschrand, bis de Wee an de Bësch eraféiert. De Wee dréint do no riets a gëtt dann e schmuele Pad dee queesch duerch de Bësch féiert. No zirka 100 m am Bësch fält dann op der lénkser Säit, zirka 20 m vum Pad ewech, déi gesichten Eech duerch hire mächtegen, a véier gedeelte Stamm op. Ronn 50 m hanner der Eech féiert de Pad op eng Wiss, déi op béide Säite vum Bësch encadréiert ass.
Grand Canyon
An him sinn d'geologesch Couchë vu Sedimentgestengs ze gesinn, déi sech bannent dosende vu Millioune Joren um Fong vun engem Salzséi ofgelagert hunn, dunn an d'Luucht gedréckt goufen a vum Colorado River, dee sech derduerchfrësst, nees fräigeluecht goufen.
Chamberwale vum 7. Juni 2009
DP
Nogeréckelt
Grand Canyon
1979 gouf de Grand Canyon op d'Lëscht vum UNESCO- Weltnaturierwe gesat.
Chamberwale vum 7. Juni 2009
Déi Gréng
Nogeréckelt
ADR
Nogeréckelt:
Déi Lénk
Nogeréckelt
Explikatiounen:
Canton de Bourganeuf
De Canton de Bourganeuf ass eng franséisch administrativ Andeelung an den Arrondissementer Guéret an Aubusson, am Departement Creuse an der Regioun Nei-Aquitaine.
Canton de Châtellerault-Sud
De Canton de Châtellerault-Sud ass eng fréier franséisch administrativ Andeelung am Arrondissement Châtellerault, an der Vienne an der Regioun Nei-Aquitaine.
Canton de Bourganeuf
Den Haaptuert ass Bourganeuf.
Canton de Boussac
De Canton de Boussac ass eng franséisch administrativ Andeelung am Arrondissement Guéret, am Departement Creuse an der Regioun Nei-Aquitaine.
Den Haaptuert ass Boussac.
Edmond Gutenkauf
Den Edmond Gutenkauf, genannt Eddi, gebuer de 6. Februar 1928 zu Ettelbréck ass e fréiere lëtzebuergesche Fechtmeeschter an Olympionik.
Den Eddi huet eng Parti vu senger Jugend bei sengem Monni zu Biekerech verbruecht an hat op der Nidderpallener Millen eng Frellenzichterei ugefaangen déi spéider an de Besetz vun der Famill Kieffer gaangen ass. Duerno hat hien d'VW-Vertriedung zu Angelduerf.
De Gutenkauf war dräimol lëtzebuergesche Landesmeeschter am Deegefechten (1958, 1961 an 1963) a war 1960 bei den Olympesche Spiller zu Roum mat dobäi.
Hilary Duff
D'Hilary Duff, gebuer den 28. September 1987 zu Houston an Texas, ass eng US-amerikanesch Sängerin, Schauspillerin an Entreprenesch.
Eigentlech sollt hir eelst Schwëster Haylie Carrière maachen. Hir éischt Suen huet si mat e puer Publicitéite gemaach. Hir éischt Roll hat si an der Mini-Serie True Woman, mä am Ofspann ass si trotzdeem net ernimmt ginn. Hiren Duerchbroch hat si mat der Hit-Serie Lizzie McGuire. Dat war déi meescht gekuckt Teenie-Serie a ganz Amerika. An Europa hat d'Serie och grousse Succès. Bannent där Zäit huet si den Album Santa Claus Lane opgeholl. Nom Schluss vun dëser Serie hunn d'Produzenten decidéiert datt e Film iwwer d'Lizzie McGuire soll gemaach ginn. Iwwerraschend war et e grousse Succès, grad sou wéi de Song Why not, deen d'Hilary selwer gesongen huet. Hiren Album Metamorphosis war N°1 an de Billboardcharts. Du koumen nach e puer Filmer eraus: Agent Cody Banks, Cinderella Story an Cheaper by the dozen. Déi Filmer hu vill Geld agespillt an hu si an de Starenolymp eropkatapultéiert.
2004 koum hiren zweeten Album Hilary Duff eraus. Dee koum bis op déi zweet Plaz an den Charts. Hiren nächste Film Raise your voice war net sou erfollegräich wéi hir aner Filmer.
2005 ass hire 4. Album Most wanted op N°1 gelant, an den zweeten Deel vun Cheaper by the dozen ass erauskomm. De Film ass zwar vun de Kritiker zerrappt ginn, mä trotzdeem huet e vill Suen agespillt. Si war den Teenie-Star, deen 2005 am meeschte verdéngt huet. Hir 3 Touren duerch bal all Kontinenter waren ausverkaaft.
2006 ass de Film Material Girl erauskomm, dee kee sou grousse Succès war, wéi d'Filmer virdrun.
De Video Play with fire hat um TRL Premiere a koum 2007 als Single eraus. An dem Joer huet si hire Parfum With love erausbruecht, deen no e puer Deeg ausverkaaft war. Am November huet si sech vun hirem, 8 Joer méi ale Frënd, Joel Maaden vu Good Charlotte getrennt. Enn 2006 ass eng Hilary-Barbie erauskomm.
Bis haut huet d'Hilary Duff iwwer 13 Millioune CDe verkaaft, a mat hirem leschten Album huet si bis elo am September 2007 knapps eng Millioun Exemplarer verkaaft.
Joachim Fuchsberger
De Joachim Fuchsberger, gebuer den 11. Mäerz 1927 zu Zuffenhausen bei Stuttgart a gestuerwen den 11. September 2014 zu Grünwald bei München, war en däitsche Schauspiller an Entertainer.
En ass duerch déi dräi 08/15 Filmer bekannt ginn. Spéider war hien aus den däitschen Edgar Wallace Filmer net ewech ze denken.
Op der Televisioun war hien tëscht 1990 an 1995 bei der ARD als Quizmaster an der Sendung "Ja oder Nein" aktiv, donieft huet hien tëscht 1980 an 1991 300-mol d'Talkshow Heut' abend, eng Produktioun vun der Bayerescher Tëlee geleet.
De Fuchsberger huet sech am Joer 1951 mat der Schlagersängerin Gitta Lind bestuet. No der Scheedung huet hie sech 1954 mat der Schauspillerin Gundula Korte bestuet.
Sexualpedagogie
Sexualpedagogie ëmfaasst d'sexuell Erzéiungs- a Bildungsmoossnahmen a baséiert op de spezifesche, wëssenschaftleche Grondlagen aus der Psychologie, Sexologie a Biologie. Den Zweck vun dëser Pedagogiesdisziplin ass eng aktuell an adequat Erzéiung vu Kanner a Jonker an eng grondsetzlech Virbereedung op d'Liewen zu zwee fir Koppelen, déi sech wëlle bestueden. D'Sexualpedagogie spillt och an enger psychotherapeutescher Familljeberodung, an an der Resozialiséierung vu sexuell gestéierte Patienten a Prisonéier eng wichteg Roll.
Coppa Sabatini
D'Coppa Sabatini ass eng Vëloscourse vun engem Dag, déi zu Peccioli an Italie gefuer gëtt.
Den Numm vun der Course ass zu Éiere vum italieenesche Vëlossportler Giuseppe Sabatini (1915 - 1951), deen zu Peccioli gebuer gouf.
1977 gouf d'Course net disputéiert.
Departement Charente
D'Charente (16)  ass e franséischt Departement an der Regioun Nei-Aquitaine. Et krut säin Numm duerch de Floss Charente deen derduerch fléisst.
Geschicht
D'Departement gouf wärend der franséischer Revolutioun, de 4. Mäerz 1790 iwwer d'Gesetz vum 22. Dezember 1789 geschaf. .
D'Charente ass zanter dem Paleolithikum bevëlkert.
Sexologie
Sexologie oder Sexuologie ass en interdisziplinäert a souwuel theoreetescht wéi och praktescht Wëssenschaftsgebitt, dat sech am spezielle mat der Erfuerschung vun der Sexualitéit, dem Geschlechtsliewen am wäitste Sënn an all sengen Aspekter an Zesummenhäng befaasst. D'Sexologie begräift e sëllegen Disziplinnen a Komponenten: Biologie, Anatomie, Genetik, medezinesch Fuerschung a Medezin am Allgemengen, Psychologie, Soziologie, Pedagogie, Philosophie (Eethik a Moral) an och d'juristesch Branche.
Departement Charente
Geschicht
Am Zweete Weltkrich war d'Charente duerch d'Demarkatiounslinn an zwee gespléckt: am Westen déi besat Zon an am Osten déi fräi Zon. Dat erkläert firwat do d'Resistenzorganisatioune sou fréi funktionéiert hunn.
Sexologie
An der Medezin ass d'Sexologie am Besonnesche fir d'Diagnostik an d'Therapie vu sexuelle Stéierungen, Krankheeten an Deviatioune relevant.
Bekannt Pionéier a Sexologe waren ënner anerem de Carl Westphal, Sigmund Freud, Magnus Hirschfeld, Karl Giese, Alfred Kinsey.
Departement Charente
Geographie
D'Charente grenzt un d'Departementer Vienne, Haute-Vienne, Dordogne, Charente-Maritime an Deux-Sèvres.
Bevëlkerung
D'Bevëlkerungszuel läit zanter dem Ufank vum 19. Joerhonnert ëm 340.000 Awunner, allerdéngs lieft haut en Drëttel vun den Awunner am Groussraum Angoulème.
Canton de Gap-Campagne
De Canton de Gap-Campagne war bis Mäerz 2015 eng franséisch administrativ Andeelung am Arrondissement Gap, am Departement Hautes-Alpes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Canton de Châtelus-Malvaleix
De Canton de Châtelus-Malvaleix ass eng fréier franséisch administrativ Andeelung am Arrondissement Guéret, an der Creuse an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Den Haaptuert war Châtelus-Malvaleix.
Arno Strobel
Den Arno Strobel, gebuer den 18. August 1962 zu Saarlouis ass en däitsche Schrëftsteller.
No der Schoul an enger Handwierksausbildung huet de Strobel Informatiounstechnologie studéiert, a schafft an deem Beräich fir eng Bank zu Lëtzebuerg.
Den Arno Strobel huet op de Walfer Bicherdeeg den 18. an den 19. November 2006 eng Liesung aus sengem Wierk gehalen.
Canton de Malzéville
De Canton de Malzéville ass eng fréier franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.
Den Haaptuert war Malzéville.
Rodange
Rodange (lokal: Réiden op der Kor, Réideng ) ass eng Uertschaft an der Gemeng Péiteng.
Geographie
Rodange läit um belsch-franséisch-lëtzebuergeschen Dräilännereck.
Geschicht
Den 9. August 2019 ass en Tornado duerch Rodange gezunn, dee vill Schued ugeriicht huet.
Lemma
E Lemma (griichesch λήμμα, an neigriichescher Aussprooch límma oder algriichescher lēmma: "de Revenue", "dat wat erakënnt", vu lambáno, "ech faassen, ech huelen" (trans.), "ech ginn/kommen eran" (intrans.), "ech hale fest" (medial); Pluriel Lemmata) ass:
Berbuerg
Berbuerg ass eng Uertschaft an der Gemeng Manternach.
David Coulthard
Den David Marshall Coulthard gebuer de 27. Mäerz 1971 zu Twynholom a Schottland, ass e Formel 1 Pilot.
Vun 1994 - 1995 war hie Pilot bei der Ecurie Williams-Renault, 1996 - 2004 bei der Ecurie McLaren-Mercedes, 2005 bei Red Bull-Cosworth, 2006 bei Red Bull-Ferrari an 2007 - 2008 bei der Ecurie Red Bull-Renault.
Canton de Loudun
De Canton de Loudun ass eng franséisch administrativ Andeelung am Arrondissement Châtellerault, an der Vienne an der Regioun Nei-Aquitaine.
Blatz
Blatz, op Däitsch Augenbutter oder och Schlafsand, ass eng Usammlung vu gedréchenter Drüseflëssegkeet vun den Drüsen an den Aendeckelen, déi sech bei de Wimpere festsetzt.
NGC 93
Den NGC 93 ass eng Spiralgalaxis am Stärebild Andromeda. Den NGC 93 mécht mat dem NGC 90 eng interaktiv Galaxiëkoppel.
Entdeckung
D'Galaxis NGC 93 gouf de 26. Oktober 1854 vum ireschen Astronom William Parsons entdeckt. Den däitsch-däneschen Astronom Heinrich Louis d'Arrest mengt sengersäits hien hätt d'Galaxis de 5. Oktober 1864 als Éischte gesinn.
HAT-P-1b
Dat Besonnescht un deem Exoplanéit ass nieft senger Gréisst, seng Dicht déi nëmmen ongeféier 25 % vun der Dicht vum Waasser huet. Seng Mass huet 53 % vun där vum Jupiter. Säin Duerchmiesser ass 1,36-mol méi grouss wéi dee vum Jupiter, dat si knapps 200.000 km.
Nikolaus Hein
Den Nicolas Hein, och Nikolaus, Nic oder Nik, gebuer de 17. Juni 1889 zu Éinen a gestuerwen de 7. Oktober 1969 zu Eech, war e lëtzebuergesche Professer fir Däitsch, Griichesch a Geschicht an Auteur. Säint am beschte bekannt Wierk ass de Roman Der Verräter, deen 1989 ënner dem Titel De falschen Hond verfilmt gouf.
Liewen a Wierk
Hie staamt aus enger Wënzerfamill vun Éinen, wou en och seng Kandheet verbruecht huet. No sengem Secondaire vun 1901 bis 1908 um Stater Kolléisch huet e bis 1909 d'Cours supérieurs gemaach, duerno huet e vun 1909 bis 1912 Germanistik, Geschicht a klassesch Philologie op der Universitéit vu München studéiert. Zwëschenduerch war e fir d'akadeemescht Joer 1910/11 och op der Paräisser Sorbonne an um Institut catholique de Paris ageschriwwen.
Vun 1913 un huet e seng éischt Gedichter verëffentlecht, haaptsächlech an de Publikatioune vum kathouleschen Akademikerverband, deen en 1910 zu Iechternach matgegrënnt hat. No Ofschloss vu sengem Studium huet en ufangs Schoul zu Iechternach gehalen, vun 1915 un dann op der Industrieschoul an der Stad. Parallel dozou war en 1914-15 och um nei gegrënnte Meedercheslycée täteg.
Nodeem en zum Professer um Stater Kolléisch ernannt gouf huet e sech am August 1915 mat der Marie Rosalie Becker vun Éinen bestuet, der Duechter vum Wënzer Jean Becker, dee vun 1912 bis 1917 och Buergermeeschter vun der Gemeng Wuermer war.
Bei engem Optrëtt um Grand Concert Patriotique den 12. Mäerz 1916 a Presenz vun der Groussherzogin Marie-Adelheid hat e groussen Erfolleg mat sengem vum Fernand Mertens vertounte Gedicht In fluctibus, an deem en d'Groussherzogin reegelrecht hymnesch besong huet. Dësen Erfolleg huet e wuel encouragéiert fir seng lyresch Gedichter 1917 an engem Sammelband mam Titel Lichter und Funken erauszeginn. E krut awer wéineg Opmierksamkeet fir dëst Wierk a war dowéinst esou blesséiert datt e wärend laange Jore mat engem lyresche Réckzuch reagéiert huet.
1918 gouf e Schrëftleeder an Iwwersetzer vum Chambersrapport, an enger Zesummenaarbecht mam Batty Weber, an ass dat bliwwe bis 1965. Vun 1924 bis 1949 huet e Literatur un de Cours supérieurs geléiert a vun 1932 bis 1939 huet en dem deemolegen Ierfgroussherzog Jean Privatstonne ginn.
Seng Dichtunge ronderëm déi heemesch, naturidyllesch Musellandschafte si gepräägt vun impressionistescher an antimodernistescher Nationalidentitéit wéi och vu Respekt virun der Natur an där hirer Bedreeung duerch d'Zivilisatioun. E gouf och vum Wënzerberuff vu senge Virfahre gepräägt. Als Ausdrock vu senger déiwer Verbonnenheet mat der Musel an de Wënzer a Fëscher huet en dës traditionell Handwierker wärend sengem ganze Liewen och selwer ausgefouert a se dichteresch verkläert, wat eng eenzegaarteg schëpferesch Leeschtung ass am Beräich vun der Lëtzebuerger Literatur.
Aus Ulass vu béide Weltkricher huet hie sech mat der nationaler Eegestännegkeet a Politik a Kultur beschäftegt. Hien huet d'lëtzebuergesch Natioun als Vermëttlerin tëscht Däitschland a Frankräich begraff, woubäi e Lëtzebuerg éischter als eng politesch an historesch gewuesse Noutcommunautéit ouni eege Kulturleeschtung gesinn huet. Dofir huet en dem Däitschen als Schrëftsprooch d'Virrecht virum Lëtzebuergesche ginn. Hie war Éieremember vun der GEDELIT, déi 1934 gegrënnt gouf. Eréischt no 1945 huet e wéi an der Erzielung De Bannen Theis eng op der Sprooch baséiert national Identitéit konstruéiert an huet de Michel Lentz a Michel Rodange als Nationaldichter gefeiert. Seng lëtzebuergesch Gedichter huet en an den Zäitschrëften D'Natioun an D'Hémecht-La Patrie verëffentlecht.
Mat sengem Wierk Der Verräter huet hie Bilanz gezu vun de revolutionären Ëmbréch zu Lëtzebuerg tëscht 1831 an 1839. Hie probéiert doran, d'Gebuert vu Lëtzebuerg a senge politeschen a soziale Prozesser um Beispill vun engem Eenzelschicksal an engem klengen Duerf opzeweisen. Dës Erzielung gouf 1947 mat dem lëtzebuergesche Prix de littérature ausgezeechent an 1989 vum Marc Olinger ënner dem Titel De falschen Hond verfilmt.
An den 1950er Jore war e bei villen internationale Schrëftstellerkongresser dobäi. Virum Hannergrond vu senger klassizistescher Ästheetikvirstellung huet en déi realistesch a politesch Literatur vum deemolege literareschen Diskussiounskrees Gruppe 47 verurteelt. Hien huet sech méi dem Jakob Kneip, Stefan Andres, Hermann Kasack oder dem Paul Noesen, Nicolas Margue a Max Goergen verflicht gefillt.
D'Kanaliséierung vu senger geléifter Musel Ufank den 1960er Joren huet den héichsensibelen Hein a senge leschte Liewensjoren an eng déif Verzweiwlung gestierzt well en d'Auswierkunge vum moderne Fortschrëtt op déi joerDausendenal Kulturlandschaft virausgesinn huet. Hien ass am Hierscht 1969 no engem dräideejegen Openthalt am Spidol gestuerwen an zu Éinen begruewen.
Tessy Scholtes
D'Tessy Scholtes, gebuer den 1. Juni 1981 zu Lëtzebuerg, ass eng lëtzebuergesch Sportsprofessesch a fréier lëtzebuergesch Karateka an Deputéiert (CSV).
Nikolaus Hein
Liewen a Wierk
Zu Éinen steet e Monument zu sengen Éieren op der Kräizung vun der (Wäistrooss) mam CR134 (Neie Wee). De Wengert vum Nicolas Hein um Flouer "Am Aker/Wousselt" gouf den 8. Abrëll 2016 ënner Denkmalschutz gesat.
Der Brunnen
Den Nicolas Hein huet vun 1925 un dat däitscht Schoulbuch "Deutsches Lesebuch für höhere Schulen" erausginn, dat vun 1955 un ënner dem Titel "Der Brunnen" publizéiert gouf an ë. a. vu sengem Eedem Joseph Groben iwwerschafft an ongeféier bis d'Joer 2000 weidergefouert gouf.
Tessy Scholtes
Politik
Si huet bei de Chamberwale vum 7. Juni 2009 am Bezierk Zentrum op der Lëscht vun der CSV kandidéiert, gouf awer net direkt gewielt. Den 3. Mee 2011 ass si an d'Chamber 'nogerëtscht' op d'Plaz vum Mill Majerus, dee bei engem Accident leie bliwwe war. . Bei de virgezunnene Chamberwale vum Oktober 2013 gouf si net erëmgewielt.
Mbabane
Mbabane ass d'Haaptstad vum Eswatini an huet ongeféier 68.000 Awunner (Stand: 2018).
Weeschësser
E Weeschësser oder Geeschtekär a Wirel, mam wëssenschaftlechen Numm "Hordeolum", vum Latäin hordeum = Geescht, ass eng akut, eetreg Entzündung vun enger oder vun e puer Drüse vun den Aendeckelen.
De baussenzege Weeschësser
Beim baussenzege Weeschësser, dem Hordeolum externum, leeft den Eeter no baussen. An deem Fall sinn d'Moll-Schweessdrüsen (glandulae ciliares conjunctivales) oder d'Zeis-Drüsen, Ënzelt-Drüsen, duerch Staphylokocken oder (wat méi seelen ass) duerch Streptokocken entzünt.
Canton de Nancy-Est
Den Haaptuert war Nanzeg.
Albert Hoefler
Den Albert Hoefler huet seng berufflech Carrière als Comptabel op der ARBED ugefaangen. Duerno gouf hien 1945 Journalist a Chefredakter bei der Obermosel-Zeitung a vun 1948 bis 1950 am Lëtzebuerger Journal.
Hie war 1923 ee vun de Matgrënner vun der Kulturzäitschrëft Les Cahiers luxembourgeois.
De Fernand Hoffmann schreift vun him a senger Geschichte der luxemburgischen Mundartdichtung: "Albert Hoeffler, von dem uns einige wenige Mundartgedichte überliefert sind, kann auch im Luxemburgischen den Dichter von "Dom" und "Nächte" nicht verleugnen. Sein Atem geht weit, seine Inspiration ist hoch, so hoch, dass ihm unsere derbe, aber schöne Bauernsprache ihm nicht immer zu folgen vermag".
15. Oktober
De '''15. Oktober''' ass den 288. Dag (289. am Schaltjoer) vum Joer am Gregorianesche Kalenner.
Canton de Gap-Centre
De Canton de Gap-Centre war bis Mäerz 2015 eng franséisch administrativ Andeelung am Arrondissement Gap, am Departement Hautes-Alpes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Marsupilami
De Marsupilami ass e Personnage aus der Comic-Serie Spirou et Fantasio. En hat säin éischten Optrëtt an der Zäitschrëft Spirou den 31. Januar 1952 an Les Héritiers de Spirou. Erfonnt a gezeechent gouf e vum André Franquin. Zanter 1987 gëtt et eng eege Comic-Serie Les aventures du Marsupilami, déi vum Greg a Yann geschriwwen a vum Batem gezeechent gëtt.
Säi Schwanz ass bis zu aacht Meter laang an déngt, wann en zu engem Knuet geformt ass, als Verdeedegungs- an Ugrëffswaff. Zu enger Spiral zesummegerullt funktionéiert e wéi eng Sprangfieder, déi him erméiglecht, bis zu 20 Meter héich ze sprangen. De Marsupilami ass, fir seng Kierpergréisst, aussergewéinlech staark. E kann och amphibesch liewen an e puer honnert Meter déif dauchen. En ësst am léifste Friichten, Seechomessen a Fléi, ausserdeem Fësch, besonnesch Piranhaen. E kann eng einfach Konversatioun féieren: "Houbi? Houba, houba hop!", an och (wéi e Papagei) eenzel Wierder a ganz Sätz noschwätzen.
Den Numm Marsupilami ass ofgeleet vu Marsupialia, der zoologescher Grupp vun de Beideldéieren, an dem Suffix –ami, Frënd. De Marsupilami gehéiert awer net zu de Beideldéieren, mä, wéi d'Schnieweldéier an de Seechomessenigel, zu de Monotremata.
Vlindertuin Knokke
De Vlindertuin Knocke war e Päiperleksgaart an der Gemeng Knokke-Heist um Zoute an der Noperschaft vum Naturschutzgebitt Het Zwin. Am Gaart konnt een iwwer 300 verschidde Päiperleke gesinn.
Lemma (Lexikographie)
E Lemma (Méizuel: "Lemmata") ass an der Lexikographie an an der Linguistik d'Grondform vun engem Wuert, also déi Form, ënner där een e Wuert an engem Lexikon nosicht.
D'Lemma ass bei Substantiven d'Wuert an der Eenzuel, am Nominativ; bei Verben d'Wuert am Infinitiv, asw. "Haiser" gëtt deemno ënner dem Lemma "Haus" gefouert, "gesäis", "gesäit", "gesouch" ënner "gesinn", asw. Dat Zouuerdnen nennt een dacks Lemmatisiéierung.
Perchesbierg
De Perchesbierg läit tëscht Rëmeleng an Téiteng.
Wann ee vu Rëmeleng kënnt, läit de Bierg riets hanner dem Dömptgesgronn op Téitenger Terrain. Hei gesäit een och den ale rustike Waassertuerm.
Déi héchst Plaz um Bierg huet 340 Meter iwwer NN.
Canton de Châtellerault-Nord
De Canton de Châtellerault-Nord ass eng fréier franséisch administrativ Andeelung am Arrondissement Châtellerault, an der Vienne an der Regioun Nei-Aquitaine.
Canton de Gap-Nord-Est
De Canton de Gap-Nord-Est war bis Mäerz 2015 eng franséisch administrativ Andeelung am Arrondissement Gap, am Departement Hautes-Alpes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Canton du Grand-Bourg
De Canton du Grand-Bourg ass eng franséisch administrativ Andeelung am Arrondissement Guéret, am Departement Creuse an der Regioun Nei-Aquitaine.
Den Haaptuert ass Grand-Bourg.
Provënz La Habana
La Habana ass eng Provënz am Nordweste vu Kuba, déi ronderëm d'Haaptstd vu Kuba Havanna läit. Havanna selwer awer ass eng eegestänneg Provënz, déi Provënz Ciudad de la Habana heescht.
La Habana huet eng Fläch vu 5.730,5 km² a grenzt am Norden un d'Provënz Cuidad de la Habana, am Osten un d'Provënz Matanzas, am Süden un d'Karibischt Mier an am Westen un d'Provënz Pinar del Río.
NGC 4013
Den NGC 4013 ass eng Spiralgalaxis, déi op enger Distanz vu ronn 55 Millioune Liichtjoer vun eiser Äerd läit. Am NGC 4013 gouf bis elo eng Supernova gesinn (SN 1989Z am Dezember 1989).
Entdeckung
D'Galaxis NGC 4013 gouf de 16. Februar 1788 vum däitsch-britteschen Astronom Wilhelm Herschel entdeckt.
Canton de Nancy-Nord
De Canton de Nancy-Nord ass eng fréier franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.
Den Haaptuert war Nanzeg.
Villeroy & Boch
Villeroy & Boch ass eng däitsch Gesellschaft déi Keramik produzéiert an déi hire Sëtz zu Mettlach huet. Se gouf 1748 vum Jean-François Boch an Nicolas Villeroy gegrënnt.
Geschicht
D'Parzeläinsindustrie ass vum Jean-François Boch zu Lëtzebuerg agefouert ginn. Am Fong misst ee vun der Faïenceindustrie schwätzen. Well zu där Zäit goufen nach nëmmen Artikelen aus gewéinlecher Faïence an der Fabrick am Rollengergronn (Siwebueren) fabrizéiert, an nach kee Parzeläin. Dofir ass haut och nach ëmmer rieds vun der Faïencerie an net vun der Parzeläinsfabrick. De Jean-François Boch, gehéiert zu de grousse Pionéier vun der lëtzebuergescher Mëttelindustrie.
Hie war Fransous an hat ursprénglech eng Eisegéisserei a Loutrengen. Nodeem hien 1748 zu Däitsch-Oth (Audun-le-Tiche) ugefaangen hat, Faïencewueren ze produzéieren, ass hien 1768 an de Rollengergronn op d'Siwebueren komm an huet do ënner dem Numm: Jean-François Boch et frères seng Fabrick opgebaut. Mat vill Succès iwweregens. 1770 huet d'Faïencerie hire Brindille-Dekor agefouert, deen haut nach ënner dem Numm Vieux-Luxembourg bekannt ass.
Vun de Schwieregkeeten an den 1930er Joren huet d'Faïencerie sech erkritt an huet virum Zweete Weltkrich 230 Persoune beschäftegt, déi all Joer 60 Tonne Faïence-Geschier produzéiert hunn.
Déi grouss Ëmstellung koum nom Zweete Weltkrich, wéi d'Faiencerie sech moderniséiert huet, Elektroiewen agesat huet, an op d'Produktioun vu Parzeläin iwwergaangen ass. 2004 hat d'Faïencerie Villeroy et Boch op de Siwebueren 521 Persoune beschäftegt.
René Greisch
Liewen
Hie koum als zweetleschten an enger Famill mat 13 Kanner op Welt. Säi Papp war Aarbechter op der Eisebunn a seng Mamm Hausfra. 1939, am Alter vun nëmmen 10 Joer, an domat zwee Joer virun der Zäit, krut hien d'Erlabnes, op den Athénée royal d'Arlon ze goen, vun deem hien awer no e bësse méi wéi engem Joer erausgehäit gouf. Hie sot spéider: "J'ai été viré de l'Athénée d'Arlon pour un crime dont j'étais innocent. Je me suis retrouvé à Liège, chez ma soeur qui était adulte. C'était la guerre, j'y ai appris la vie." Hien ass zu Léck op den Athénée des Clarisses gaangen, mä 1942 ass seng Schwëster, bei där hie gewunnt huet an déi an der Resistenz aktiv war, verhaft ginn an an e KZ geschéckt ginn. Vun do u war de René Greisch als Pensionnaire am Internat vum Athénée zu Virton bis en 1946 säi Secondaire ofgeschloss hat.
Am selwechte Joer huet sech dee Siwwenzéngjäregen op der Universitéit vu Léck ageschriwwen. 1951 krut hien en Diplom am Génie civil mat enger Spezialitéit am Urbanismus. Duerno huet hien an engem Universitéitslaboratoire geschafft, deen op Stolbau spezialiséiert war. An deem Kontext huet hien och fir d'éischt Kéier beim Bau vun enger Bréck matgeschafft. Dat war 1953 eng Bréck aus Bëtong zu Moerkerke bei Bruges. 1955 krut hien och nach en Diplom an der Architektur.
Véier Joer méi spéit huet hie seng eegen Entreprise zu Herstal gegrënnt, de Bureau d'étude Greisch.
Den René Greisch huet vill beim Ausbau vum wallouneschen Autobunnsnetz matgeschafft. Sou huet war hie matverantwortlech fir den 340-Meter laange Viaduc vu Sécheval (1975-1979) an fir de Viaduc vu Remouchamps, deen 1980 fäerdeg gestallt gouf an 939 Meter laang ass. Zu Lëtzebuerg huet hien un der Victor-Bodson-Bréck (1993) matgewierkt.
Och um belsche Pavillon op der Weltausstellung am Joer 2000 zu Hannover huet hie matgeschafft.
De René Greisch gouf e puermol präisgekréint. 1987 krut hien d'Medail vun der Universitéit vu Léck an 1889 d'Gustave-Magnel-Goldmedail. 1993 war et dunn de "Prix de l'Urbanisme de Liège" an d'Joer drop de Präis "Limburg 94".
Hie war bestuet an hat zwee Kanner.
De Bureau Greisch existéiert weider a schafft u ville grousse belschen an internationale Projeten. 2015 hu fir dee Bureau 180 Persoune geschafft. Zu Lëtzebuerg huet de Bureau ënner anerem un der Europäescher Investitiounsbank (2005-2008), de Glasdiecher vum Cloche d'or Shppoing Center (2017-2019), an der Cité "Wunnen am Kloustergaart" (2017-2025) um Site vum fréiere Karmeliterinneklouschter um Zens matgewierkt
Bauwierker (Auswiel)
Zu de Bauwieker, bei deenen hien oder säi Büro matgeschafft huet zielen ënner anerem:
Miss Luxembourg
Miss Luxembourg ass en nationale Schéinheetsconcours fir net bestuet jonk lëtzebuergesch Fraen.
De Concours gëtt mat Ënnerbriechungen zanter 1927 ausgedroen. D'Gewënnerinne sinn zäitweis berechtegt gewiescht bei der Wiel vun der Miss Europe, Miss World, Miss Universe, respektiv Miss International deelzehuelen.
Déi lescht Paus ass no 1996 entstane wéi den deemolegen Organisateur Casino 2000 d'Käschte vu ronn 100.000 € pro Veranstaltung net méi wollt droen. Enn 2008 koum du mat der Wiel vun der Miss Luxembourg 2009 en Neiufank, organiséiert vun der belscher Kommunikatiounsagence Métaphore iwwer de Wee vun der Miss Grand Duché de Luxembourg Asbl.
Mister Luxembourg
Zanter 2010 gëtt et och, als männlecht Equivalent, e Mister Luxembourg.
Canton de Moncontour (Vienne)
De Canton de Moncontour ass eng fréier franséisch administrativ Andeelung am Arrondissement Châtellerault, an der Vienne an der Regioun Nei-Aquitaine.
Ares
Den Ares (gr.: ῎Αρης) war an der griichescher Mythologie de Krichsgott. Hie war de Jong vum Zeus an der Hera, an huet zu den zwielef olympesche Gëtter gezielt. Bei de Réimer gouf hie Mars genannt.
D'etymologesch Wuerzele vu sengem Numm sinn net kloer, Ares kéint "deen, dee verdierft" oder "de Rächer" heeschen. D'Figur vum Ares, deen ermuert huet, kënnt wuel aus Thrakien an der Bronzezäit, si gëtt och mythologesch als seng Heemecht genannt. Schonn a mykenescher Zäit (1600-1050 v. Chr.) war hien um griichesche Festland verbreet. Méiglech ass och, datt den Ares a virgriichescher Zäit e Fruuchtbarkeetsgott war, wat méi zu senger réimescher Entspriechung passt. Als ongeléifte Gott war hien an der Konscht wesentlech manner vertrueden, wéi säi réimeschen alter ego Mars.
Krichsgott
Als Jong vum Zeus an der Hera huet hien zu den zentrale Gestalte vun der griichescher Gëtterwelt gezielt. Den Ares gëtt als wëlle Krichsgott beschriwwen, de Gefalen un Zerstéierung a Massaker fonnt huet, a sech zum Deel och bei de wëllen Déieren opgehalen huet, fir hiert Blutt ze drénken. Wärend d'Athena, d'Gëttin vun der Wäisheet a vum Krich, éischter fir den heroeschen Deel vum Krich stoung, war den Ares en däischtere Gott. Hie war aggressiv, grausam, onbarmhäerzeg an huet sech dacks an d'Kricher vun de Stierflechen agemëscht, an hire Kampfgeescht weider opgestachelt. Blesséierter huet hien an den Doud geschéckt. Sträit, Stied déi geplëmmt goufen, d'Geräisch vu Waffen, all dëst huet him gefall - fir wien hien am Endeffekt Partei ergraff huet. war him egal. Mat der schéiner Konscht vun den anere Gëtter konnt den Ares nëmme wéineg ufänken. Mat sengen Eegenschafte war hien och bei den aneren olympesche Gëtter onbeléift an zum Deel souguer gehaast.
Aner Kultplaze gouf et an Ätolien, Thessalien oder zu Athen, am peloponneseschen Hermione stoung eng Kultstatu vum Ares.
Personifizéiert Männlechkeet
Obschonn den Ares als Krichsgott bei de Gëtter an de Mënsche verhaasst war, sou huet hien iwwer d'Verkierperung vum Krichshandwierk, wat de Männer virbehale war, och als Symbol fir d'männlech Kraaft a Schéinheet gegollt. Mythologesch gëtt dëst a senger Bezéiung mat der Aphrodite däitlech. Dëst, déi mam Gott vun der Schmëdd Hephaistos bestuet war, huet sech vum Ares ugezu gefillt, a si haten eng laang a leidenschaftlech Affär. De Sonnegott Helios huet dem Hephaistos Bescheed gesot, an dësen huet seng ganz Handwierkskonscht benotzt, an en Netz gebaut, mat deem hien den Ares an d'Aphrodite in flagranti erwëscht huet. Déi zwee Schëlleg goufen deenen anere Gëtter virgefouert, déi sech allerdéngs um Hephaistos seng Käschte lëschteg gemaach hunn, an näischt ënnerholl hunn.
Den Ares an déi aner Gëtter
A verschiddene Varianten ass den Eros, de Gott vun der Léift mat Feil a Bou, de Jong vum Ares mat der Aphrodite. Ausserdeem sollen déi zwee nom Hesiod och d'Kanner Anteros (Gott vun der onerwiderter Léift) an Harmonia (Gëttin vun der Eintracht) gehat hunn, souwéi dem Ares seng wichtegst Begleeder Deimos (Gott vum Grauen), Phobos (Gott vun der Angscht) an Enyalios (Gott vum Kampf).
Zu sengen alliéierten hunn den Hades, den Herrscher iwwer d'Ënnerwelt, d'Ker, d'Gëttin vum gewaltsamen Doud an d'Ate, d'Gëttin vun der Verblendung.
Am Trojanesche Krich war hien op der Säit vun den Trojaner, huet sech awer, nodeem hie blesséiert gi war, missen aus dem Kampf zeréckzéien. Um Olymp gouf hie méi spéit vum Asklepios behandelt an huet sech vu senger Schwëster Hebe buede gelooss.
D'Amazonen, déi no bei Thrakien hir Siidlung haten, goufen och mam Ares als Stammpapp a Verbindung bruecht.
Canton de Guéret-Nord
De Canton de Guéret-Nord ass eng fréier franséisch administrativ Andeelung am Arrondissement Guéret, an der Creuse an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Den Haaptuert war Guéret.
Lelleg
Lelleg ass eng Uertschaft an der Gemeng Manternach. Se läit um CR139 tëscht Manternach an der Hierber Millen op enger Héicht vun ca. 265 Meter.
Den Numm vum Duerf geet op d'Adelsfamill „Lellig” (oder „Lellich”) zeréck, där hir Origine bis an d'14. Joerhonnert zeréckféieren. Et soll sech ëm eng Kollaterallinn vun den Häre vu Berbuerg handelen, well d'Kräizer vu béide Wope si quasi identesch,.
Flatzbuer
Flatzbuer (lokal: Flatzbur ) ass eng Uertschaft an der Gemeng Rammerech. Virum 1. Januar 1979 huet Flatzbuer zur fréierer Gemeng Bungeref gehéiert.
Canton de Nancy-Ouest
De Canton de Nancy-Ouest ass eng fréier franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.
Flatzbuer
Flatzbuer läit op der Kräizung vum CR311 an dem CR310 op enger Héicht vun 308 m.
Nopeschuertschafte si Wolwen a Bungeref.
Canton de Nancy-Ouest
Den Haaptuert war Nanzeg.
Canton de Gap-Sud-Est
De Canton de Gap-Sud-Est war bis Mäerz 2015 eng franséisch administrativ Andeelung am Arrondissement Gap, am Departement Hautes-Alpes an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Valle de Viñales
De kubaneschen Nationalpark am Dall Valle de Viñales ass 21.600 ha grouss a läit 53 km nërdlech vu Pinar del Río an der Provënz mam selwechten Numm.
1986
D'Joer 1986 huet op engem Mëttwoch ugefaangen. Et war kee Schaltjoer.
Valle de Viñales
Do leien d' Mogotes, grouss Kalleksbierger, déi sech aus der rouder Äerd ervirdinn a vun ënnerierdeschem Waasser ausgehielegt goufen.
Ashcan
Ashcan oder Camp Ashcan (en. fir Dreckskëscht) war de Codenumm vun engem deemools (op d'mannst am Ufank) geheim gehalenen alliéierte Gefaangelager ënner amerikanescher Féierung, um Enn vum Zweete Weltkrich.
Offiziell housch et Central Continental Prisoner of War Enclosure No. 32, an et war zu Munneref am Palace Hôtel ageriicht ginn. Hei goufen tëscht dem Mee an dem August 1945 bal all déi bis dohi gefaangen Nazigréissten an héichrangeg däitsch Militär festgehalen, fir verhéiert ze ginn, ier se op Nürnberg bruecht goufen, wou se virun d'Krichsverbriechertribunal koumen.
Ënner de 86 Gefaangene waren en ettlech vun den nach liewege Nazibonzen: de Reichsmarschall Hermann Göring, de Julius Streicher, Editeur vun der antisemittescher Wochenzeitung Der Stürmer a Gauleiter vu Franken, den Alfred Rosenberg, eng Zort Nazi-Philosoph, de Robert Ley, Chef vun der Arbeiterfront, den Ausseminister Joachim von Ribbentrop. Ausserdeem den Arthur Seyss-Inquart, Reichskommissar vun Holland, den Hans Frank, Generalgouverneur vu Polen, de Karl Stroelin, Buergermeeschter vu Stuttgart, de Wilhelm Frick, Reichsprotektor vu Béimen a Mieren a virdrun Inneminister an de Walther Funk, President vun der Reichsbank.
Och e groussen Deel vun der Militärféierung souz do: de Generolfeldmarschall Wilhelm Keitel, de Generaloberst Alfred Jodl, säi Stellvertrieder a Generol vun der Artillerie, Walter Warlimont, de Grossadmiral Karl Dönitz, d'Feldmarschallen Albert Kesselring a Werner von Blomberg, an de Generolfeldmarschall Gerd von Rundstedt. Weiderhin d'Genereel Friedrich von Boetticher, Hermann Reinecke, Johannes Blaskowitz, Heinz Guderian a Sepp Dietrich.
Zu Frankfurt gouf et zur selwechter Zäit en änlecht Lager, Dustbin genannt (wat och Dreckskëscht heescht), dat ënner brittescher Féierung stoung, an an deem déi éischter "technesch" Kollaborateure vum Naziregime, dorënner den Albert Speer, op hire Prozess gewaart hunn.
D'Gefaangelager
An der Ashcan waren d'Prisonéier um 3. a 4. Stack ënnerbruecht, den 2. Stack war eidel, d'Amerikaner hate sech um 1. Stack ageriicht. D'Hotelsariichtung ass aus de Gefaangenzëmmeren erausgeholl an duerch eng méi spartanesch-militäresch (Feldbetter, hëlze Still amplaz Fotellen, asw.), ersat ginn. Déi Gefaange konnten daagsiwwer fräi ronderëmgoen, se konnte souguer eraus an de Park (ronderëm deen natierlech pickegen Drot a Wiechter waren) a fräi matenee schwätzen. Dat war express sou gewollt, fir datt se méi gespréicheg bei de Verhéiere sollte ginn.
5 amerikanesch Intelligence Officer hu vun der Nazi Warcrime Commission reegelméisseg Questionnairë geschéckt kritt, mat deene se d'Prisonéier ausgefrot hunn. Ee vun de Verhéierer war den John Ernest Dolibois, e gebiertege Bouneweger, dee spéider amerikaneschen Ambassadeur zu Lëtzebuerg sollt ginn. Hien huet, als "John Gillen", d'Roll vum "welfare officer" gespillt, dee sech ëm d'Wuelergoe vun deenen "héijen Häre" sollt këmmeren. Dat huet him erméiglecht, wäertvoll Informatiounen an Temoignagen ze sammelen, well déi Gefaange mam géigesäitege Beschass net gespuert hunn. Besonnesch d'Militär op der enger Säit an d'pur-et-dur Nazien op där anerer haten et openee sëtzen. Verschiddener wollte sech wichteg maachen, anerer ware schlau genuch, ze probéieren, hir Roll méi onwichteg ze maachen, wéi se war.
Ënner den offiziellen Dolmetscher war de Munnerëffer Lé Tanson.
Ganz konnten d'Amerikaner iwwregens net geheim halen, wat hanner dem pickegen Drot verstoppt war: Munnerëffer Zäitzeien erzielen, als Kanner do an der grousser Vakanz ronderëmgeschlach ze sinn, fir, wéi si et genannt hunn, d'"Göringen ze kucken".
Och d'Press huet natierlech probéiert erauszefannen, wou déi "déck" Nazien dru wieren. De France Soir war deen éischten, deen den 18. Juli 1945 d'Nouvelle erausbruecht huet, a geschwënn sinn d'Journaliste vun aneren Zeitungen op Munneref komm, fir méi gewuer ze ginn. E puer goufen der an d'Lager eragelooss. Dorënner war och d'Erika Mann, déi déi Zäit fir de Londoner Evening Standard geschriwwen huet. Si war entsat a rosen iwwer déi larmoyant Onscholds- an Onwëssensmentalitéitt an déi selbstsécher Arroganz vun der NS-'Elite', déi do versammelt war. No hirem Besuch am Hotel, "aus dem die Insassen ein Irrenhaus gemacht haben", huet si geschriwwen: "Ein gespenstischeres Abenteuer ist nicht vorstellbar".
Am Time Magazine vum 7. November 1945 gouf eng Foto vun enger Säit publizéiert, wou all Gefaangen, wéi op enger Klassefoto, drop ze gesi waren. Den Titel war ironesch The class of 1945.
Naturschutzgebitt Montenach
Montenach ass en nationaalt Naturschutzgebitt an der franséischer Gemeng Montenach. Am Dräilännereck Lëtzebuerg-Däitschland-Frankräich läit op 25 km nordëstlech vun Diddenuewen an an direkter Noperschaft vu Sierk e variéiert, sechsdeelegt Gebitt mat Dréchewisen, wouvun 107,13 ha zanter dem 8. Februar 1994 ënner Naturschutz stinn.
Mark Webber
De Mark Alan Webber gebuer de 27. August 1976 zu Queanbeyan an Australien, ass e Formel 1 Pilot.
Canton de Nancy-Sud
De Canton de Nancy-Sud ass eng fréier franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.
Den Haaptuert war Nanzeg.
Clostridium difficile
Clostridium difficile ass en anaerobe Bazill, dee grampositiv ass an deen Endospore produzéiert.
Critérium international
De Critérium International (virun 1981: Critérium National (de la Route)) ass eng Vëloscourse a Frankräich.
Dës Course ass vun 1932 bis 1962 a vun 1967 bis 1977 an engem Dag gefuer ginn. D'selwecht wéi an de Joren 1963 bis 1966 gëtt zanter 1978 d'Course an dräi Etappe gefuer an dat a Form vun enger Flaachetapp, enger Biergetapp an engem Eenzelzäitfueren.
Vun 1941 bis 1943 goufen all Joer zwou Coursse gefuer: eng an der besaten Zon an déi aner an der net besaten Zon.
Bis 1977 konnten nëmme franséisch Cycliste beim Critérium National matfueren.
Vun 1978 un hunn och auslännesch Cyclisten däerfen un den Depart goen a vun 1981 war et de Critérium International.
Tëscht 1978 an 1984 war de Lucien Didier siwemol um Depart an huet sech fënnefmol klasséiert. Seng bescht Plaz huet hien 1981 gemaach, wéi e 34. am Generalklassement gouf. 1982 an 1984 huet e missen opginn.